Юрацішкаўскі яслі-сад — сярэдняя школа Іўеўскага раёна добра вядомы не толькі ў Гродзенскай вобласці, але і ў рэспубліцы найперш дасягненнямі навучэнцаў і настаўнікаў, паспяховай рэалізацыяй інавацыйных адукацыйных праектаў. Сёлета тут пачаты новы праект па рэалізацыі мадэлі дапрофільнай падрыхтоўкі навучэнцаў. Пра сутнасць гэтага інавацыйнага праекта, асаблівасці арганізацыі адукацыйнага працэсу, а таксама сакрэты кіравання педагагічным калектывам нашаму карэспандэнту расказвае дырэктар установы Вольга Эдвардаўна ЧАСНОЎСКАЯ — чалавек ініцыятыўны, энергічны, творчы, аптыміст па натуры, патрабавальны да сябе і да навакольных.